Galapagi

Galapagi, (en la Hispana: Islas Galápagos, oficale Archipiélago de Colón) esas Equadoral arkipelago, ye amba lateri dil equatoro, sur la dorso di Galapagi inter la Nazka-plako e la Kokos-plako en la Pacifiko. Plu kam duima di la surfaco esas de la maxim grand insulo Isabela, ube, tamen, habitas min multe kam 10% di la populo. Pro olua izoleso la plantaro ed animalaro esas unika por ca insuli, exemple la giganta tortugo di Galapagi, qua povas atingar evo de 300 yari, la mariguano e l'albatroso di Galapagi (Lat.: Phoebastria Irrorata, referante olua ondoforma plumaro). La plantaro ed animalaro funcionis kom bazo por la teorio pri evoluciono di Darwin, qua en 1835 ibe sejornis dum kin semani.